ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าถั่วเขียวผิวดำ อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์ โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑การจัดให้มีการตรวจสอบมาตรฐานสินค้าให้ผู้ทำการค้าขาออกซึ่งสินค้ามาตรฐานถั่วเขียวผิวดำปฏิบัติตามหลักเกณฑ์และวิธีการ ดังต่อไปนี้๑.๑ การจัดให้มีการตรวจสอบแต่ละวันให้กระทำได้ในระหว่างเวลา ๐๘.๓๐ นาฬิกา ถึงเวลา ๒๒.๓๐ นาฬิกาการจัดให้มีการตรวจสอบนอกเวลาดังกล่าวจะกระทำได้ต่อเมื่อได้รับอนุญาตเป็นหนังสือจากสำนักงานมาตรฐานสินค้าหรือสำนักงานสาขา๑.๒สถานที่ที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้ประกาศกำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้าถั่วเขียวผิวดำได้๑.๓สถานที่ที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้๑.๔จัดทำเครื่องหมายเพื่อแสดงว่าสินค้ามาตรฐานถั่วเขียวผิวดำที่จะจัดให้มีการตรวจสอบนั้นเป็นสินค้าที่มีไว้เพื่อจำหน่ายในทางการค้าขาออกตามหลักเกณฑ์และวิธีการที่รัฐมนตรีกำหนด๑.๕สินค้าถั่วเขียวผิวดำที่จัดให้มีการตรวจสอบขั้นก่อนตรวจปล่อยตามข้อ ๒.๑ให้จัดทำกองโดยแยกตามชั้นของถั่วเขียวผิวดำ กองละไม่เกิน ๑,๐๐๐ เมตริกตันการจัดให้มีการตรวจสอบขั้นก่อนตรวจปล่อยจะกระทำเมื่อสินค้าอยู่ในสถานที่เก็บสินค้าเรียบร้อยแล้วหรือจะกระทำขณะลำเลียงสินค้าเข้าเก็บในสถานที่เก็บสินค้าก็ได้ในกรณีที่สภาพของสถานที่เก็บสินค้าไม่อำนวยให้ชักตัวอย่างได้โดยสะดวกหรือทั่วถึงให้จัดให้มีการตรวจสอบขณะลำเลียงเข้าเก็บในสถานที่เก็บสินค้าสำหรับกรณีที่ผู้ซื้อได้ทำความตกลงกับผู้ทำการค้าขาออกเกี่ยวกับการบรรจุหุ้มห่อหรือวัตถุที่ใช้ในการบรรจุหุ้มห่อเป็นอย่างอื่นเช่นกระสอบที่ทอด้วยเส้นใยสังเคราะห์หรือถุงพลาสติกหรือถุงกระดาษเหนียวหรืออย่างอื่นที่จะเสียหายเมื่อชักตัวอย่างจะจัดให้มีการตรวจสอบขั้นก่อนตรวจปล่อยในขณะทำการบรรจุ (SupervisedPacking)ก็ได้ข้อ ๒การตรวจสอบมาตรฐานสินค้า ให้แบ่งการตรวจสอบออกเป็น ๒ ขั้นตอนและให้ผู้มีหน้าที่ตรวจสอบมาตรฐานสินค้าถั่วเขียวผิวดำปฏิบัติตามหลักเกณฑ์และวิธีการดังต่อไปนี้๒.๑ การตรวจสอบขั้นก่อนตรวจปล่อย๒.๑.๑ ในกรณีที่เป็นสินค้าบรรจุกระสอบปอให้ชักตัวอย่างจากกระสอบรอบกองไม่น้อยกว่า ๓ ด้าน คือ ด้านบนของกอง ๑ด้านกับด้านข้างอีกไม่น้อยกว่า ๒ ด้าน ไม่น้อยกว่าร้อยละ ๕ของจำนวนกระสอบทั้งหมดในกองในกรณีที่ไม่อาจชักตัวอย่างโดยวิธีการดังกล่าวข้างต้นได้เนื่องจากวัตถุที่ใช้ในการบรรจุหุ้มห่อเป็นกระสอบที่ทอด้วยเส้นใยสังเคราะห์หรือถุงพลาสติกหรือถุงกระดาษเหนียวหรืออย่างอื่นที่ผู้ซื้อได้ทำความตกลงกับผู้ทำการค้าขาออกให้ชักตัวอย่างจากกระสอบหรือภาชนะบรรจุที่สุ่มมาจากกองสินค้าไม่น้อยกว่าร้อยละ ๒ของจำนวนกระสอบหรือภาชนะบรรจุทั้งหมดด้วยวิธีการเปิดปากถุงหรือผ่าปากกระสอบหรือภาชนะบรรจุสินค้า(SupervisedPacking)พร้อมทั้งการตรวจสอบการบรรจุหุ้มห่อตลอดจนวัตถุที่ใช้ในการบรรจุหุ้มห่อและให้สุ่มสินค้าในขณะทำการบรรจุให้ได้ปริมาณรวมกันไม่น้อยกว่า๐.๕ กิโลกรัม ทุกระยะ ๕๐ เมตริกตัน เพื่อตรวจสอบความชื้น และทุกระยะ ๑๐๐ เมตริกตันเพื่อตรวจสอบเมล็ดลีบ เมล็ดแตก เมล็ดเสีย เมล็ดที่ถูกแมลงทำลาย เมล็ดถั่วชนิดอื่นและวัตถุอื่น๒.๑.๒ในกรณีที่เป็นสินค้าที่ไม่มีการบรรจุหุ้มห่อ ให้ชักตัวอย่างจากรอบ ๆกองสินค้าโดยวิธีสุ่มเป็นจุด ๆ จากส่วนที่ลึกลงไปจากผิวกองไม่น้อยกว่า ๐.๕ เมตรโดยแต่ละจุดห่างกันไม่เกิน ๒ เมตร จุดละไม่น้อยกว่า ๐.๕ กิโลกรัม๒.๑.๓ในกรณีที่จัดให้มีการชักตัวอย่างขณะลำเลียงสินค้าเข้าเก็บในสถานที่เก็บสินค้าให้ชักตัวอย่างเป็นระยะ ๆ อย่างสม่ำเสมอ ถ้าเป็นสินค้าบรรจุกระสอบปอให้ชักตัวอย่างไม่น้อยกว่าร้อยละ๕ ของจำนวนกระสอบทั้งหมดถ้าเป็นสินค้าบรรจุกระสอบอย่างอื่นหรือภาชนะบรรจุอย่างอื่นให้ชักตัวอย่างไม่น้อยกว่าร้อยละ๒ ของจำนวนกระสอบหรือภาชนะดังกล่าวที่ลำเลียงเข้าเก็บในสถานที่เก็บสินค้าให้ชักตัวอย่างจากยานพาหนะที่บรรทุกทุกคันรถให้ได้ตัวอย่างที่มีปริมาณใกล้เคียงกันหน่วยละไม่น้อยกว่า๐.๕ กิโลกรัม๒.๑.๔ นำตัวอย่างที่ชักได้จากแต่ละกองตาม๒.๑.๑ หรือ ๒.๑.๒ หรือ ๒.๑.๓ แล้วแต่กรณี มาคลุกเคล้าให้เข้ากันแล้วทอนจนเหลือ ๖ส่วน แต่ละส่วนมีน้ำหนักไม่น้อยกว่า ๐.๕ กิโลกรัม บรรจุตัวอย่างแต่ละส่วนในถุงหรือภาชนะที่สามารถป้องกันการเปลี่ยนแปลงสภาพตัวอย่างได้ผนึกฉลากแสดงวันเดือนปีและปริมาณสินค้าที่ชักตัวอย่างแล้วให้ผู้มีหน้าที่ตรวจสอบมาตรฐานสินค้าและผู้จัดให้มีการตรวจสอบมาตรฐานสินค้าหรือผู้แทนที่อยู่ในขณะตัวอย่างลงลายมือชื่อกำกับไว้ทำตราประทับปากถุงหรือภาชนะและให้ผู้ที่เกี่ยวข้องดังกล่าวข้างต้นลงลายมือชื่อกำกับไว้ที่คาบรอยผนึกปากถุงหรือภาชนะอีกครั้งหนึ่งมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในข้อ ๕ ของกฎกระทรวงฉบับที่ ๒ (พ.ศ. ๒๕๐๔) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้า ลงวันที่ ๒๔ กุมภาพันธ์ ๒๕๐๔ซึ่งแก้ไขเพิ่มเติมโดยกฎกระทรวง ฉบับที่ ๑๑ (พ.ศ. ๒๕๒๓) ลงวันที่ ๕ สิงหาคม ๒๕๒๓ในกรณีที่สำนักงานมาตรฐานสินค้าเป็นผู้ดำเนินการตรวจสอบให้ทำตัวอย่างตามวิธีการดังกล่าวเพียง๔ ส่วน ส่งมอบตัวอย่างดังกล่าวให้ผู้ทำการค้าขาออก ๑ ส่วนและนำส่งสำนักงานมาตรฐานสินค้า ๓ ส่วน๒.๑.๕ทำตราประทับกองสินค้าถั่วเขียวผิวดำที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติมสับเปลี่ยนหรือเปลี่ยนแปลงได้ และแสดงวัน เดือน ปี และปริมาณสินค้าไว้ด้วย๒.๒ การตรวจสอบขั้นตรวจปล่อย๒.๒.๑สินค้าที่จะทำการตรวจปล่อยได้ต้องเป็นสินค้าที่ปรากฏผลการตรวจสอบตัวอย่างขั้นก่อนตรวจปล่อยว่าถูกต้องตามมาตรฐานหรือมีคุณภาพไม่ต่ำกว่าตัวอย่างหรือเงื่อนไขที่ผู้ซื้อกับผู้ขายได้ตกลงไว้ตามข้อ ๕แห่งมาตรฐานสินค้าถั่วเขียวผิวดำตามรายละเอียดต่อท้ายประกาศกระทรวงพาณิชย์ เรื่องกำหนดให้ถั่วเขียวผิวดำเป็นสินค้ามาตรฐานและมาตรฐานสินค้าถั่วเขียวผิวดำ ลงวันที่๘ กันยายน ๒๕๓๒๒.๒.๒ ให้ตรวจสอบการบรรจุหุ้มห่อและวัตถุที่ใช้ในการบรรจุหุ้มห่อ พร้อมทั้งชักตัวอย่างถั่วเขียวผิวดำไว้ทุกกระสอบในกรณีที่การบรรจุหุ้มห่อหรือวัตถุที่ใช้ในการบรรจุหุ้มห่อไม่อยู่ในสภาพที่จะชักตัวอย่างทุกกระสอบหรือภาชนะบรรจุได้ให้สุ่มทั้งกระสอบหรือภาชนะบรรจุสินค้าที่กำลังตรวจปล่อยเป็นระยะ ๆไม่น้อยกว่าร้อยละ ๑๐ ของจำนวนกระสอบหรือภาชนะบรรจุทั้งหมดในแต่ละคำร้องขอให้ออกใบรับรองมาตรฐานสินค้าและเปิดปากกระสอบหรือภาชนะบรรจุเพื่อชักตัวอย่างในกรณีที่เป็นสินค้าที่ไม่มีการบรรจุหุ้มห่อให้ตรวจสอบพร้อมทั้งชักตัวอย่างทุกคันรถหรือทุกระยะขณะลำเลียงถั่วเขียวผิวดำในปริมาณที่เท่ากับ๑ คันรถบรรทุก คันรถละหรือระยะละไม่น้อยกว่า ๐.๕ กิโลกรัมสำหรับสินค้าในกองที่ได้ดำเนินการตรวจสอบแล้วในขณะทำการบรรจุ(SupervisedPacking)ไม่ต้องตรวจสอบและชักตัวอย่างซ้ำอีก เว้นแต่สินค้าในกองนั้นเก็บไว้นานเกินกว่า ๓๐วัน นับแต่วันที่ได้ทำตราประทับกองสินค้าไว้ครั้งแรก ให้สุ่มทั้งกระสอบหรือภาชนะบรรจุจากกองสินค้าไม่เกินร้อยละ๒ ของจำนวนกระสอบหรืภาชนะบรรจุทั้งหมดเพื่อตรวจสอบคุณภาพของสินค้าตามข้อ ๒.๒.๓อีกครั้งหนึ่ง๒.๒.๓ ในระหว่างการตรวจสอบให้สุ่มตัวอย่างให้ได้ปริมาณรวมกันไม่น้อยกว่า ๐.๕ กิโลกรัมจากกองที่ทำการตรวจสอบทุก ๕๐ เมตริกตันที่ขนออกไปแล้วตรวจสอบความชื้น ส่วนเมล็ดลีบเมล็ดแตก เมล็ดเสีย เมล็ดที่ถูกแมลงทำลาย เมล็ดถั่วชนิดอื่น และวัตถุอื่นให้ตรวจสอบทุก ๑๐๐ เมตริกตันที่ขนออกไป๒.๒.๔ ให้ผู้มีหน้าที่ตรวจสอบมาตรฐานสินค้ารักษาตัวอย่างที่ชักไว้ในขณะตรวจสอบตาม๒.๒.๒ ในลักษณะที่สามารถป้องกันการเพิ่มเติม สับเปลี่ยนหรือเปลี่ยนแปลงได้๒.๒.๕ การตรวจสอบน้ำหนักให้ชั่งน้ำหนักถั่วเขียวผิวดำที่บรรจุกระสอบหรือภาชนะบรรจุอย่างอื่นเป็นระยะๆ อย่างสม่ำเสมอ ไม่น้อยกว่าร้อยละ ๑๐ ของจำนวนกระสอบหรือภาชนะบรรจุทั้งหมดที่จะพึงออกใบรับรองมาตรฐานสินค้าในกรณีที่เป็นถั่วเขียวผิวดำที่ไม่มีการบรรจุหุ้มห่อให้ชั่งน้ำหนักเต็มจำนวนที่จะพึงออกใบรับรองมาตรฐานสินค้า๒.๒.๖เมื่อตรวจสอบมาตรฐานสินค้าตามคำร้องขอให้ออกใบรับรองมาตรฐานสินค้าแต่ละคำร้องขอครบถ้วนแล้วให้จัดทำตัวอย่างที่ชักไว้ตาม ๒.๒.๒ ตามหลักเกณฑ์และวิธีการที่กำหนดใน ๒.๑.๔ในกรณีที่ผู้ทำการค้าขาออกซึ่งสินค้ามาตรฐานประสงค์ขอให้ออกใบรับรองผลการตรวจสอบมาตรฐานสินค้าหรือผลวิเคราะห์ตัวอย่างตามปริมาณที่ตรวจสอบเสร็จบางส่วนเป็นตอนๆ โดยไม่ต้องรอให้การตรวจสอบเสร็จครบถ้วนตามคำร้องขอให้ออกใบรับรองมาตรฐานสินค้าให้จัดทำตัวอย่างไว้ส่วนละหนึ่งตัวอย่างในกรณีที่เป็นสินค้าที่ได้ดำเนินการตรวจสอบแล้วในขณะทำการบรรจุ(SupervisedPacking)ผลวิเคราะห์ตัวอย่างตามคำร้องขอให้ออกใบรับรองมาตรฐานสินค้าแต่ละคำร้องขอให้อนุโลมตามผลวิเคราะห์ตัวอย่างขั้นก่อนตรวจปล่อย โดยไม่ต้องจัดทำตัวอย่างอีก๒.๒.๗ในกรณีที่ต้องลำเลียงสินค้าที่ได้รับการตรวจสอบแล้วไปขนถ่าย ณท่าเรือซึ่งอยู่ห่างไกลจากสถานที่ที่จัดให้มีการตรวจสอบให้ทำตราประทับสินค้าที่บรรทุกอยู่ในยานพาหนะที่จะลำเลียงไปนั้นไว้ในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยน หรือเปลี่ยนแปลงไว้จนกว่าจะเริ่มขนถ่าย๒.๒.๘ เมื่อสิ้นสุดเวลาการตรวจสอบในแต่ละวันโดยการตรวจสอบนั้นยังไม่แล้วเสร็จ หรือในกรณีที่ตรวจสอบเสร็จแล้วแต่ยังมีสินค้าที่ได้ชักตัวอย่างขั้นก่อนตรวจปล่อยคงเหลืออยู่อีกและผู้จัดให้มีการตรวจสอบประสงค์จะจัดให้มีการตรวจสอบขั้นตรวจปล่อยซึ่งสินค้านั้นในครั้งต่อไปให้ทำตราประทับกองสินค้าที่เหลืออยู่นั้นในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยน หรือเปลี่ยนแปลงไว้ด้วยประกาศฉบับนี้ให้ใช้บังคับเมื่อพ้นกำหนด ๑๘๐วัน นับแต่วันประกาศในราชกิจจานุเบกษา เป็นต้นไป[๑]ประกาศณ วันที่ ๘ กันยายน ๒๕๓๒สุบิน ปิ่นขยันรัฐมนตรีว่าการกระทรวงพาณิชย์อุษมล/ผู้จัดทำ๒๐กันยายน ๒๕๕๔[๑] ราชกิจจานุเบกษาเล่ม ๑๐๖/ตอนที่ ๑๖๓/หน้า ๗๐๕๖/๒๘ กันยายน ๒๕๓๒